
KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
4/2018. (II.15.) önkormányzati rendelete
az Önkormányzat Szervezeti és Működési Szabályzatáról szóló 
24/2013. (XII. 19.) önk. rendelet módosításáról

Kiskőrös Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva az Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli el:

1. §

(1) Az Önkormányzat Szervezeti és Működési Szabályzatáról szóló 24/2013. (XII. 19.) önkormányzati rendelet (a továbbiakban: SzMSz) 50. § (6) bekezdés helyébe a következő rendelkezés lép:

„(6) Az állandó bizottsági üléseket eltérő időpontban, úgy kell megtartani, hogy azokon a Képviselő-testület többi tagja is részt tudjon venni.
	Az állandó bizottságok rendes üléseit általában a testületi ülés hetében
	- hétfői napon 15,00 órától az Ügyrendi és Összeférhetetlenségi Bizottság,
- hétfői napon 15,45 órától a Pénzügyi Bizottság,
	- keddi napon 11,00 órától a Művelődési, Közoktatási és Sport Bizottság,
	- keddi napon 15,00 órától az Egészségügyi és Szociálpolitikai Bizottság
- keddi napon 16,30 órától a Költségvetési, Városfejlesztési és Mezőgazdasági Bizottság,
	ülését kell megtartani.”
2. §

Az SZMSZ 55. § (1) bekezdésének a) pontja helyébe a következő rendelkezés lép:

„a)	A Polgármesteri Hivatal létszáma 45 fő teljes munkaidőben. A jóváhagyott létszámon felül a jegyző - a polgármester egyetértésével – meghatározott időre, egyidejűleg legfeljebb 5 fő létszámig, további dolgozókat alkalmazhat, ill. adott feladat ellátására – munkaviszonynak nem minősülő – eseti megbízást adhat.”

3. §

Ez a rendelet a kihirdetést követő napon lép hatályba.

 
Domonyi László 								dr. Turán Csaba 
  polgármester								                   jegyző


ZÁRADÉK: 	Ez a rendelet az SzMSz 36. §. (2) bekezdése alapján 2018. február 15. napján lett kihirdetve.

Kiskőrös, 2018. február 15.

dr. Turán Csaba
		  jegyző

